भविष्य के लिए अलमारी में कीटों से रोकथाम भविष्य के लिए किचन में कीटों से रोकथाम किचन में मौजूद कीटों से छुटकारा कैसे पाएं अलमारी में मौजूद कीटों से छुटकारा पाना
कीट हमारे पहने हुए कपड़ों पर अंडे दे देते हैं और इस तरह वह इन कपड़ों के ज़रिए अलमारी तक पहुंच जाते हैं। कीट ऊनी कपड़ों की तरफ आकर्षित होते हैं और अगर कपड़ो पर किसी भी तरह के खाने के धब्बे हों तो वे इनकी और आकर्षित होकर आपकी अलमारी में जा सकते हैं। इसलिए अपने कपड़ों को अलमारी में टांगने से पहले धोना ना भूलें। ऊनी कपड़ों को रखने से पहले ड्राई क्लीन करें। जो कपड़े आपके पहनने में नहीं आ रहे हैं, ख़ासतौर पर ऊनी कपड़े, इनको अच्छे से किसी एयर टाइट जगह में बंद कर के रखें।  ऊनी कपड़ों और स्वेटर को सुरक्षित रखने के लिए प्लास्टिक बैग का इस्तेमाल करें।  सर्दियों में इस्तेमाल किए जाने वाले कपड़ों को प्लास्टिक बैग या लोहे और प्लास्टिक के एयरटाइट कंटेनर में बंद करके रखें। कीट हमेशा सीलन भरी जगहों की ओर आकर्षित होते हैं, इसलिए हमेशा अलमारी के वेंटिलेशन और ठंडे होने का खास ध्यान रखें ताकि कीट वहां अपना ठिकाना ना बना सकें। कभी-कभी अपने कपड़ों पर हवा लगाते रहा करें। ऊनी कपड़ों को इस्तेमाल करने के बाद रखने से पहले धूप लगाना ना भूलें। कीट देवदार की गंध से दूर भागते हैं इसलिए अपने ऊनी कपड़ों को देवदार के बने हुए हैंगर (Hanger) पर लटकाएं।  आप देवदार की गोलियां भी खरीदकर अलमारी में टांग सकते हैं और चाहें तो देवदार की छाल को थैली में भरकर टांग सकते हैं। अधिक सुरक्षा के लिए आप अपने ऊनी कपड़ों की जेब में देवदार की खुशबू के लिए उस की छाल भी रख सकते हैं। आप कीटनाशक गोलियों के ज़रिए बहुत आसानी से इन कीटों का ख़ात्मा कर सकते हैं, लेकिन यह कीटनाशक गोलियां हमारे लिए हानिकारक हैं और इनकी वजह से अलमारी और कपड़ों में बहुत तेज गंध आने लगती है। इसलिए आप नीचे दिए हुए दूसरे विकल्पों का इस्तेमाल करें:  मेहंदी के सूखे पत्ते, अजवाइन के फूल, लौंग, लैवेंडर और तेज पत्ते को पाउच में भरें और इस पाउच को अलमारी में टांग दें।  इन पत्तियों के बने हुए तेल को आप अलमारी और अपने कपड़ों पर छिड़क सकते हैं। यह एक कारगर कीटनाशक की तरह काम करेगा। कीट की समस्या को आप आसानी से इन तरीक़ों से हल कर सकते हैं। लेकिन अगर कीट बार-बार लौटकर दोबारा आ रहे हैं, तो हो सकता है इन कीटों ने ऐसी जगह अंडे दे दिये हों, जहां तक स्पंज और वेक्यूम क्लीनर नहीं पहुंच पा रहे हों। ऐसे मौक़े पर कीट विनाशक टीम से संपर्क करें। ताकि वह इन कीटों और इनके अंडों का ख़ात्मा कर सकें। आमतौर पर कीट किचन में संक्रमित खाने के ज़रिए प्रवेश करते हैं। थोक के सामान जो आप घर लाते हैं जैसे दलिया, गेहूं, बादाम आदि, इन पर भी कीटों के अंडे हो सकते हैं। यहां तक कि खाने के पैक और सील किए गए सामानों में भी कीट के अंडे हो सकते हैं। यह नहीं की अब आप थोक के सामान ही ख़रीदना छोड़ दें, बल्कि इन सामानों को लाने के बाद फ्रीजर में रखें ताकि इन पर मौजूद कीटों के अंडों को ख़त्म किया जा सके। फ्रीजर में इन सामानों को रखने के लिए कुछ जगह ख़ाली रखें, ताकि आप इनको इस्तेमाल करने से पहले तीन से चार दिन फ्रीजर में रख सकें। खाने को अच्छी तरह से रखना इनको कीटों से बचाने का सबसे बेहतरीन उपाय है।  थोक के सामानों को रखने के लिए कांच या प्लास्टिक के डिब्बों का इस्तेमाल करें। ध्यान रखें कि इनके ढक्कन पूरी तरह टाइट हों। खाने के पैकेटों को आधा इस्तेमाल करने के बाद ऐसे ही ना छोड़ें, बल्कि बचे हुए खाने को एयर टाइट सील्ड डिब्बों में रखें। कीट कार्ड बोर्ड के डिब्बों में या हल्के प्लास्टिक के बैगों में घुसकर खाने के सामानों को खा सकते हैं। कीट गर्म और उमस भरे माहौल में फलते फूलते हैं, तो अगर आपके किचन में इस तरह का माहौल है तो आप कीटों को घर पर आने की दावत दे रहे हैं।  एयर कंडीशनर चलाते समय खिड़कियां और दरवाजे बंद रखें। इस बात को हमेशा सुनिश्चित रखें की किचन और खाना रखने की जगह हमेशा हवादार हो। किचन में कई ऐसी जगहें होती हैं जहां कीट आसानी से छुप सकते हैं। दीवारों और अलमारी में मौजूद दरारें, जहां कैबिनेट दीवार से जुड़ा रहता है, ऐसी जगहों को पूरी तरह सील करना चाहिए। कीट अपने पीछे गंदगी, जाले और दूसरे लक्षण छोड़ जाते हैं। अगर आपको यह लक्षण नज़र आते हैं तो समझ जाएं कि आपके यहां कीटों का संक्रमण हो गया है:  खाने के सामान जो आपस में चिपक गए हों या चिप चिपे हो रहे हों। यह कीटों के मल की वजह से हो सकता है। खाने के सामानों में बासी होने की गंध आना, भले ही वह अभी एक्सपायरी डेट (Expiry Date) पर ना पहुंचे हों या जल्दी ही बासी दिखने लगना। किचन में रखे खाने के डिब्बों और बैग पर जाले नज़र आना। अगर किचन में इल्लियां या पूरी तरह विकसित कीट नज़र आएं, तो समझ लें कि अब कुछ करने का समय हो गया है। इसको बिल्कुल बचाने की कोशिश ना करें, कीटों से संक्रमित खाना हमारे खाने के क़ाबिल नहीं होता। ऐसे खाने के सामानों को अलग कर दें:  अधिक बचा खाना जैसे गेहूं, बादाम और चावल को फेंक देना चाहिए क्योंकि कीट इसको खाते हैं और इसी में अंडे दे देते हैं। कीट कार्ड बोर्ड के बने डिब्बे भी खा सकते हैं। इसलिए अगर आपको खाने के सामानों में छोटे छेद नज़र आए तो इन्हें फ़ौरन फेंक दें। कीट छोटी से छोटी जगह में भी घुस सकते हैं। कोई भी खाने का सामान जैसे चॉकलेट, चिप्स या बादाम का डिब्बा खुले रह जाने पर इसे फेंक देना चाहिए। इन सब सामानों को बंद कचरे के डिब्बे में फेंके और जल्द से जल्द इसको घर से दूर करें। अगर यह सारे खाने के सामान फेंकने के बाद भी आपको किचन में कीट नज़र आ रहे हैं। तो फेरोमोन (Pheromone) लगा फ्लाई पेपर लगाएं। यह कीटों को अपनी और आकर्षित करता है, इस पर एक चिपचिपा पदार्थ लगा होता है, जिस पर कीट एक बार चिपकने के बाद फिर निकल नहीं पाते। किचन में सारे कीटों को पकड़ने के बाद इस फ्लाई पेपर को किसी चीज़ में सील करके फेंक दें। अब जब आप यह सारे काम कर चुके हैं तो अब समय हो गया है कि किचन को ऊपर से नीचे तक अच्छी तरह साफ़ किया जाए, ख़ासतौर पर अलमारियों को धोएं ताकि वहां मौजूद कीटों के अंडों का ख़ात्मा किया जा सके।  आप साबुन मिला पानी या सिरका मिला पानी डिटर्जेंट की तरह इस्तेमाल कर सकते हैं। आप सफ़ाई के लिए केमिकल का भी इस्तेमाल कर सकते हैं। स्पंज को इस में भिगोकर केबिनेट, अलमारी और दूसरे कोने अच्छी तरह से साफ करें। हर चीज़ को अच्छे से रगड़ कर साफ़ करना ना भूले, ताकि इन पर मौजूद कीटों के अंडों का ख़ात्मा किया जा सके। इन सारे उपायों को करने के बाद भी अगर कीट दोबारा नज़र आएं तो समझ जाएं कि कीटों ने ऐसी जगह दीवारों पर अंडे दे दिये हैं, जहां तक आप स्पंज के ज़रिए नहीं पहुंच सकते। इस टीम से अपॉइंटमेंट पक्का करें, यह कीटों से छुटकारा पाने के लिए अच्छी दवाओं का इस्तेमाल करेंगे। अगर आपको कहीं इक्का-दुक्का कीट नज़र आ रहे हैं, पर आप को पक्का यक़ीन नहीं है कि, क्या यह पूरे घर में फैल चुके हैं? तो आप घर में मौजूद इन लक्षणों पर ध्यान दें:  स्वेटर या दूसरे कपड़ों में छोटे-मोटे छेद मिलना: अगर आपको आपके किसी स्वेटर में छेद नज़र आ रहे हैं तो यक़ीनन आपको ऐसे और छेद मिलेंगे। ऊन, फेदर्स (feathers), फर (fur) और रेशम से बने कपड़ों की अच्छे से जांच करें। कपड़े जो मटमैले दिख रहे हों, बेरंग हों और गंध दे रहे हो। कपड़ों या अलमारी के कोनों पर जाले नज़र आना। अलमारी में मौजूद कीटों की समस्या को फ़ौरन हल करने के लिए फेरोमोन (pheromone) लगा कीट पकड़ने वाला पेपर अलमारी में लगाएं। जिस पर एक चिपचिपा पदार्थ लगा होता है। इस पर कीट एक बार चिपकने के बाद निकल नहीं पाते।  मक्खी पकड़ने वाले पेपर (flypaper) और मछली के तेल की मदद से आप घर में ख़ुद का कीट पकड़ने वाला पेपर (Moth Trap) बना सकते हैं, जो कि कीटों को अपनी ओर आकर्षित करता है। मक्खी पकड़ने वाले पेपर पर मछली का तेल लगाकर इसको अपनी अलमारी में टांग दें।  चूहा पकड़ने वाले यंत्र की मदद से भी कीटों को पकड़ा जा सकता है। ख़ासतौर पर आजकल के आधुनिक यंत्र से, जिनमें इंफ्रारेड सेंसर (Infrared Sensor) होता है। जो कीटों को क़रीब आने पर महसूस कर लेता है और उन्हें मार देता है। कीटों के दिए हुए अंडों से छुटकारा पाने के लिए सारे कपड़ों को अच्छे से धोएं।  कपड़ों को उन पर दिए हुए निर्देशों के अनुसार धोएं। अगर हो सके तो इनको हॉट ड्रायर (Hot Dryer) में सुखाएं। जिन कपड़ों को आप हाॅट ड्रायर में न सुखा सकें, ऐसे कपड़ों को कुछ दिन फ्रीजर में रख दें ताकि इन में मौजूद कीटों के अंडों का ख़ात्मा किया जा सके। लिनन (Linen) के कपड़े, तौलिया और अलमारी में रखे हुए दूसरे कपड़ों को धोएं। सूटकेस, बैग और दूसरे सामानों को भी निकाल कर अच्छे से धोएं। जब आप अलमारी में मौजूद सारा सामान निकाल चुके हों तो अब वक़्त है कि इसको ऊपर से नीचे तक अच्छे से साफ किया जाए, ताकि इसमें छुपे हुए कीटों के अंडों से छुटकारा पाया जा सके।  साबुन के पानी से या सिरका मिले हुए पानी से अलमारी के फर्श और दीवारों को साफ़ करें। एक स्पंज को इसमें डुबोकर दीवारों को अच्छे से रगड़े और कीटों के लगे हुए अंडों को साफ करें। सारे छेद और दरारों को ख़ासतौर पर अच्छे से साफ करें।  वेक्यूम क्लीनर (Vaccum Cleaner) की मदद से अलमारी की अच्छी तरह सफाई करें। उसके बाद वेक्यूम क्लीनर की मदद से अपने बेडरूम की अच्छी तरह सफाई करें, क्योंकि हो सकता है कि कीटों ने वहां पर भी अंडे दे दिये हों।
जब भी ऊन, फ़र (fur) या फ़ैदर्स (feathers) के कपड़े पहनें तो उन्हें ब्रश से साफ़ करना ना भूले: हमेशा अपने कपड़ों को साफ़ रखें: कपड़ों को अच्छे से रखें: हमेशा अपनी अलमारी को ठंडा रखें और वेंटीलेशन का ख़ास ख़्याल रखें: कपड़ों पर समय-समय पर हवा लगाते रहें: अलमारी में देवदार का इस्तेमाल करें: कीटनाशक गोलियां या कोई प्राकृतिक उपाय: समस्या ज़्यादा बढ़ने पर कीट विनाशक टीम से संपर्क करें: खाने के सामानों की जांच करें: खाने के सामानों को घर में लाने के बाद कुछ समय फ्रिज में रखें: खाने के सामान को एयर टाइट डिब्बे में रखें: किचन में तापमान और उमस को कंट्रोल करें: छेद और दरारों को बंद करें: लक्षण पहचाने: संक्रमित खाने को फेंक दें: कीटों को पकड़ें: किचन की सफ़ाई करें: कीट विनाशक टीम से संपर्क करें: लक्षण पहचाने: कीट पकड़ने वाला पेपर लगाएं (Use Moth Traps): कपड़ों को धोना: अलमारी को साफ करें:
https://www.wikihow.com/Get-Rid-of-Moths https://www.wikihow.com/Get-Rid-of-Moths https://www.wikihow.com/Get-Rid-of-Moths https://www.wikihow.com/Get-Rid-of-Moths
Preventing Future Infestations in Your Closet Preventing Future Infestations in Your Kitchen Getting Rid of Moths in the Kitchen Getting Rid of Moths in the Closet